Здравейте,


Работодателят има ли законово право да изисква от служител да подаде молба за платен отпуск с цел изчистване на присъствен дневник, въпреки, че през съответния ден служителят ще бъде на работното си място? 




Работа по време на отпуск
=========================

 

Благодаря за съдействието.




Здравейте, 


не, работодателят няма такова право, напротив – по описания от Вас начин нарушава разпоредбите на Кодекса на труда, тъй като реално служителят полага труд, а не ползва платен отпуск през съответния ден.


Поздрави,  

адв. Николина Митова  

0898 303092




Здравейте,


По време на периода на платения годишен отпуск, който използвате, следва да не сте на работното си място.  

Обратното е нарушение на Вашите права и трудовото законодателство и може да подадете сигнал до Инспекция по труда.  

Повече информация може да намерите на следния линк:  

<http://www.gli.government.bg/page.php?c=156>


Поздрави,  

Надежда




Здравейте,


Всеки един служител има правото на поне 20 календарни дни платен годишен отпуск. Целта на отпуска е да предостави време на служителя, в което той да има възможността да се откъсне от работния процес и да възстанови работните си сили. В този смисъл работодателят няма правото да изисква от служителя да извършва своите работни задължения по време на платения си отпуск. 


Единственото право на работодателя е да отложи ползването на годишния платен отпуск поради важни причини, но не и да го откаже. Включително ползването на отпуск не може да бъде компенсирано и с парична сума. В такъв случай чисто фиктивното предоставяне на платен годишен отпуск и извършване на трудови функции от страна на служителя в този период е напълно противозаконно и нарушава правата на служителя, установени в редица нормативни актове. 


Ако считате, че правата Ви са нарушени, законът Ви предоставя способи, по които да ги защитите. Моят съвет в случая е да не бъде подавана молба за платен годишен отпуск, ако такъв в действителност няма да бъде ползван. 


При възникнали усложнения в отношенията с работодателя е препоръчително да се обърнете към специалист. Такъв можете да откриете на следната страница: <https://kantorata.net/>


